VENDIM
Nr. 127, datë 27.2.2026

PËR DISA NDRYSHIME NË VENDIMIN NR. 425, DATË 26.6.2024, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË PUNONJËSVE MËSIMORË DHE TË PUNONJËSVE TË TJERË JOMËSIMORË NË INSTITUCIONET ARSIMORE DHE NË INSTITUCIONET PLOTËSUESE TË SISTEMIT ARSIMOR PARAUNIVERSITAR” 

Në mbështetje të nenit 100 të Kushtetutës; të shkronjave “a” dhe “b”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, të ndryshuar, dhe të neneve 37, pika 5, e 59, pika 3, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, me propozimin e ministrit të Shtetit për Administratën Publike dhe Antikorrupsionin, Këshilli i Ministrave

VENDOSI:

[bookmark: _GoBack]1. Lidhjet nr. 1, nr. 2 e nr. 3, të vendimit nr. 425, datë 26.6.2024, të Këshillit të Ministrave, “Për miratimin e strukturës dhe të niveleve të pagave të punonjësve mësimorë dhe të punonjësve të tjerë jomësimorë në institucionet arsimore dhe në institucionet plotësuese të sistemit arsimor parauniversitar”, zëvendësohen me lidhjet me të njëjtët numra dhe tituj, që i bashkëlidhen këtij vendimi dhe janë pjesë përbërëse të tij.
2. Vlerat e elementit “paga e pozicionit” për:
a) pozicionet me numra rendorë, nga 7 deri në 11, të lidhjes nr. 1, pozicionet me numra rendorë 1 e 2, të lidhjes nr. 2, dhe pozicionet me numra rendorë, nga 5 deri në 8, të lidhjes nr. 3, janë rezultat i indeksimit në masën 2.5% dhe i politikës së rritjes së pagave;
b) pozicionet e tjera janë rezultat i indeksimit në masën 2.5%.
3. Efektet financiare, që rrjedhin nga zbatimi i këtij vendimi për vitin 2026, përballohen nga buxheti i institucioneve përkatëse, të miratuara në ligjin nr. 87/2025, “Për buxhetin e vitit 2026”. Për njësitë e vetëqeverisjes vendore përballohen nga transferta e miratuar në ligjin nr. 87/2025, “Për buxhetin e vitit 2026”, si dhe nga të ardhurat e veta të njësive të vetëqeverisjes vendore.
4. Ngarkohen Ministria e Arsimit, Ministria e Ekonomisë dhe Inovacionit dhe njësitë e vetëqeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 janar 2026.

KRYEMINISTËR
Edi Rama

Lidhja nr. 1 

Vlerat e elementit “pagë për pozicion” dhe grupi i diplomës, për punonjësit mësimorë në institucionet arsimore të sistemit arsimor parauniversitar, të përcaktuara në shkronjat “b”, “c”, “ç” dhe “d”, të pikës 1, të këtij vendimi

	Nr.
	Emërtimi i pozicionit të punës
	Grupi
i diplomës
	Paga e pozicionit

	1
	Drejtor i shkollës së mesme me mbi 700 nxënës;
Drejtor në Institutin e Nxënësve që nuk Dëgjojnë/Institutin e Nxënësve që nuk Shikojnë/qendrat burimore;
Drejtor në institucionet e arsimit special;
Drejtor i shkollës në institucionet e arsimit të orientuar me drejtim artistik dhe sportiv, dhe shkollat me status të veçantë. 
	1
	107,120


	2
	Drejtor i shkollës së mesme me 301 deri në 700 nxënës;
Zëvendësdrejtor i shkollës së arsimit të mesëm të lartë, me mbi 700 nxënës;
Zëvendësdrejtor në Institutin e Nxënësve që nuk Dëgjojnë/Institutin e Nxënësve që nuk Shikojnë/qendrat burimore;
Zëvendësdrejtor në institucionet e arsimit special;
Zëvendësdrejtor i shkollës, në institucionet e arsimit të orientuar me drejtim artistik dhe sportiv, dhe shkollat me status të veçantë;
Përgjegjës i bazës prodhuese.
	1
	105,070


	3
	Drejtor i shkollës së mesme me deri në 300 nxënës;
Zëvendësdrejtor i shkollës së arsimit të mesëm të lartë me 301 deri në 700 nxënës;
Drejtor i shkollës 9-vjeçare me mbi 700 nxënës.
	1
	102,000

	4
	Zëvendësdrejtor i shkollës së arsimit të mesëm të lartë me deri në 300 nxënës;
Drejtor i shkollës 9-vjeçare me 301 deri në 700 nxënës.
	1
	99,950


	5
	Drejtor i shkollës 9-vjeçare me deri në 300 nxënës.
	1
	98,950

	6
	Drejtor i shkollës fillore klasa I–IV;
Përgjegjës (kryemësues) i shkollës me klasë kolektive;
Zëvendësdrejtor i shkollës 9-vjeçare.
	1
	96,350


	7
	Mësues koordinator për sigurimin e cilësisë dhe këshillimin e karrierës në shkollat e arsimit të mesëm të lartë dhe arsimit të mesëm të ulët. 
	1
	77,000

	8
	Mësues në shkollat e arsimit të mesëm të lartë;
Mësues në institucionet e arsimit special;
Mësues/specialistë/ekspertë të programeve specifike të veçanta, në Institutin e Nxënësve që nuk Dëgjojnë/Institutin e Nxënësve që nuk Shikojnë/qendrat burimore;
Mësues/specialistë/ekspertë të programeve specifike të veçanta në institucionet e arsimit të orientuar me drejtim artistik dhe sportiv dhe shkollat me status të veçantë;
Mësues i teorisë dhe/ose praktikës profesionale.
	1
	76,000


	9
	Specialistë/ekspertë të programeve specifike të veçanta, në Institutin e Nxënësve që nuk Dëgjojnë/Institutin e Nxënësve që nuk Shikojnë/qendrat burimore;
Specialistë/ekspertë të programeve specifike të veçanta në institucionet e arsimit të orientuar me drejtim artistik dhe sportiv dhe shkollat me status të veçantë.
	2 ose 3, ose 4
	76,000

	10
	Mësues në arsimin e mesëm të ulët në shkollat 9-vjeçare.
	1
	74,000

	11
	Mësues në arsimin fillor në shkollat 9-vjeçare;
Instruktor i praktikës profesionale.
	1 ose 2, ose 3, ose 4.
	73,000



Shënim. Kriteret për miratimin e “Mësues koordinator” për sigurimin e cilësisë dhe zhvillimin e karrierës, dhe numri i tyre për institucionet arsimore përcaktohet me urdhër të ministrit përgjegjës për arsimin.
Lidhja nr. 2

Vlerat e elementit “pagë për pozicion” dhe grupi i diplomës, për punonjësit e shërbimit psiko-social dhe për punonjësit e sigurisë në institucionet arsimore të sistemit arsimor parauniversitar të përcaktuara në pikën 1, të këtij vendimi


	
Nr.
	Emërtimi i pozicionit të punës
	Grupi
i diplomës
	Paga e pozicionit

	1
	Punonjës psiko-social në institucionet e arsimit parauniversitar
	1
	73,000

	2
	Oficer i sigurisë në institucionet e arsimit parauniversitar
	1
	63,000



Lidhja nr. 3
 
Vlerat e elementit “pagë për pozicion” dhe grupi i diplomës, për punonjësit mësimorë në institucionet arsimore të sistemit arsimor parauniversitar, të përcaktuara në shkronjat 
“a”, “dh” dhe “e”, të pikës 1, të këtij vendimi

	Nr.
	Emërtimi i pozicionit të punës
	Grupi
i diplomës
	Paga e pozicionit

	1
	Drejtor konvikti
	1
	104,040

	2
	Drejtor i Qendrës Kulturore të Fëmijëve
	1
	102,000

	3
	Drejtor i kopshtit me ushqim
	1
	82,000

	4
	Drejtor i kopshtit pa ushqim
	1
	77,000

	5
	Përgjegjës sektori në Qendrën Kulturore të Fëmijëve
	1
	76,000

	6
	Instruktor në Qendrën Kulturore të Fëmijëve
	1
	63,000

	7
	Edukator konvikti;
Kujdestar konvikti.
	1 ose 2, ose 3 ose 4 
	61,000

	8
	Edukator në kopsht fëmijësh

	1 ose 2, ose 3 ose 4 
	61,000





